06/11/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Expediente número IN407A 178/2009

Resolución do 16 de outubro de 2009, do Departamento Territorial da Consellería de Economía e Industria de A Coruña, de autorización administrativa, aprobación do proxecto de execución e declaración de utilidade pública, en concreto, da instalación eléctrica no Concello de Ribeira (número de expediente IN407A 178/2009). Visto o expediente para outorgamento de autorización administrativa, aprobación do proxecto de execución e declaración de utilidade pública, en concreto, das instalacións que a continuación se detallan: Solicitante: Unión Fenosa Distribución, S. A. Enderezo social: Avda. de Arteixo, 17 - A Coruña. Denominación: L. M. T., C. T., R. B. T., Olveira de Arriba. Situación: Ribeira. Características técnicas: Liña eléctrica de media tensión aérea, a 20 kV, de 12 m de lonxitude, en condutor LA-56, coa orixe en L. M. T. A. existente, denominada Ribeira Olveira-Rial e final no C. T. aéreo de 100 kVA, en Olveira de Arriba. Rede de baixa tensión de 885 m de lonxitude, en condutor RZ. Concello de Ribeira. Resultan os seguintes feitos: Primeiro. –A petición someteuse a información pública por acordo do 25 de xuño de 2009, do Departamento Territorial, publicada no DOG do 28 de xullo de 2009, no BOP de A Coruña do 23 de xullo de 2009 e no xornal El Ideal Gallego de 16 de xullo de 2009, en aplicación do Real Decreto 1955/2000, do 1 de decembro, polo que se aproba o regulamento de aplicación da Lei 54/1997, do 27 de novembro, do sector eléctrico. Así mesmo practicouse notificación individual ós afectados. Segundo. –Dentro do prazo establecido foron presentadas alegacións por: Amelia Esther Villarrubia Collao, propietario do predio n.° 1, solicita que o centro de transformación se ubique noutro lugar distinto ao que se indica na notificación individual recibida, xa que no mesmo predio existen dous liñas que a atravesan tanto Ionxitudinal como transversalmente. En caso contrario realizase unha compensación económica que este de acordo có valor que se Ile da realmente o terreo, en canto ao área real afectada, 1.564 m 2 aproximadamente. Desta alegación se Ile deu traslado á empresa solicitante, manifestando Unión Fenosa Distribución, S. A., o seguinte.: Que en caso de que o proxecto sexa autorizado e declarado de utilidade pública, será o Xurado de Expropiación de Galicia, o encargado de valorar o prexuízo que se produce no predio, establecendo o prezo xusto conforme a lexislación aplicable. Modificar a ubicación do centro de transformación segundo o proposto, suporía o trasladar a afección a outras propiedades non incluídas neste expediente. Que a liña adaptouse en todo o posible, ao lindeiro sur do predio có camiño existente, situando o centro de transformación no lindeiro da mesma có predio n.° 2 deste expediente, có fin de ocasionar o menor dano posible. Que o trazado realizouse conforme ao Decreto 3151/68 de 28 de novembro, R. T. L. E. A. T. sen que existan limitacións nin prohibicións que impidan o establecemento de servidume. FUNDAMENTOS DE DEREITO Primeiro.–O Departamento Territorial da Consellería de Economía e Industria de A Coruña é competente para resolver este expediente con fundamento no Estatuto de Autonomía de Galicia, no Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma galega en materia de industria, enerxía e minas, e no exercicio das competencias atribuídas polo Real Decreto 1955/2000 e polo Decreto 36/2001, do 25 de xaneiro (DOG do 16-2-2001). Segundo.–No expediente cumpríronse os trámites que sinala o artigo 53 da citada Lei 54/1997, e os regulamentos ordenados no título VII do Real decreto 1955/2000, do 1 de decembro, que regula o procedemento de autorización de instalacións de enerxía eléctrica. Ademais cumpre sinalar que non corresponde a esta fase do procedemento o realizar as valoracións derivadas dos prexuízos que aos afectados lles ocasione o trazado desta liña eléctrica, xa que iso é competencia do Xurado da Expropiación de Galicia, logo de que ao expediente se incorporen a acta previa á ocupación e as follas de aprecio coas valoracións contraditorias que presenten as partes. De acordo co que antecede e no exercicio das competencias atribuídas RESOLVE: Autorizar, aproba-lo proxecto de execución e declarar de utilidade publica, en concreto, das devanditas instalacións, nas que as características axustaranse en tódalas súas partes ás que figuran no proxecto, e ás condicións técnicas e de seguridade establecidas nos regulamentos de aplicación. Esta autorización outorgase sen prexuízo das concesións e autorizacións que sexan necesarias, de acordo con outras disposicións que resulten aplicables, e en especial as relativas á ordenación do territorio e ao medio ambiente. As instalacións executaranse nun prazo non superior a un ano, contados a partir da data desta resolución. A declaración de utilidade pública leva implícita a necesidade de ocupación dos bens ou de adquisición dos dereitos afectados e implica a urxente ocupación ós efectos do artigo 52 da Lei de Expropiación. Contra a presente resolución poderáse interpoñer recurso de alzada ante o Excmo. Sr. conselleiro de Economía e Industria no prazo de un mes, contado a partir do día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. A Coruña, 16 de outubro de 2009. Trislna Moraleja Gómez Xefa Territorial da Coruña